


[bookmark: _Toc170206057]Tehniskā specifikācija - darba uzdevums 
Ūdensvada tīklu atjaunošana ar sagraušanas metodi Rīgā, Ozolciema ielā posmā no mezgla U1M-1 līdz U1M-29

1. LĪGUMA APJOMS 
Ūdensvada pārbūve Ozolciema ielā posmā no mezgla U1M-1 līdz U1M-29. Būvdarbi jāveic atbilstoši šai tehniskajai specifikācijai un rasējumiem. Projekta ietvaros jāizbūvē:
Ūdensvada tīkli:
· PE cauruļvadi – diametrs 355 mm ~1919m (izbūve ar sagraušanas metodi);
Ceļa segums
· Asfaltbetons ~ 608m2;
· Bruģis ~ 72m2;
· Zaļā zona ~ 912m2
· Grants segums ~ 72m2

Darbos iekļauta visa nepieciešamā darbaspēka, iekārtu un aprīkojuma nodrošināšana, nepieciešamie materiāli, lai pabeigtu visas būves, veiktu pārbaudes pirms nodošanas, būvlaukumu atjaunošana, darba, tehnisko un izpildrasējumu sagatavošana. 
Ja Līgumā nav īpaši norādīts pretējais, Būvdarbu veicējam jāveic visi darbi un/vai jāpiegādā visas detaļas un materiāli, kas nav Līgumā īpaši pieminēti, bet ir loģiski izrietoši no Līguma kā ietaišu pabeigšanai nepieciešami, it kā šādi darbi un/vai detaļas un materiāli būtu īpaši nosaukti Līgumā. 
Visi darbi jāizpilda saskaņā ar spēkā esošajiem Latvijas un starptautiskajiem standartiem un noteikumiem. 

2. [bookmark: _Toc170206058][bookmark: _Toc170206059]VISPĀRĒJAS PRASĪBAS 
2.1. Dati par Būvlaukumu 
Būvdarbu veicējam pirms sava piedāvājuma iesniegšanas jāveic rūpīga Būvlaukuma apskate un jāiepazīstas ar tā stāvokli attiecībā uz vispārējiem būvniecības apstākļiem Būvlaukumā, augsnes īpašībām, esošajām iekārtām un pakalpojumiem un jebkuru citu aspektu, kas varētu ietekmēt būvniecību un darbu izpildes metodes. Attiecīgi savas izmaksas Būvdarbu veicējam jānosaka, balstoties uz drošu pamatojumu. 
Būvdarbu veicējam īpaši jāizpēta apstākļi, kas saistīti ar piekļūšanu Būvlaukumam, pastāvošie šķēršļi (ja tādi ir) un iespēju robežās jākonstatē visas tās grūtības teritorijā, kas varētu traucēt darbu izpildi. 

2.2. [bookmark: _Toc170206060]Ceļu segumu atjaunošana un maksa par transporta būvju izmantošanu
Pirms Darbu uzsākšanas Uzņēmējam jāsaskaņo ceļu satiksmes organizācijas plānu ar Rīgas valstspilsētas pašvaldības Ārtelpas un mobilitātes departamentu un Darbu veikšanas laikā jānodrošina atbilstošu satiksmes organizāciju Darbu izpildes vietās, kā arī jāsaņem rakšanas darbu atļauja. Ceļa segums jāatjauno atbilstoši rakšanas atļaujās izvirzītajiem nosacījumiem - atjaunojamajai seguma konstrukcijai un platībai. Pēc seguma atjaunošanas darbiem, Uzņēmējam no Rīgas valstspilsētas pašvaldības Ārtelpas un mobilitātes departamenta jāsaņem akts par seguma atjaunošanu. Ceļu segumu nepieciešams atjaunot atbilstoši 12.07.2023. Rīgas domes saistošiem noteikumiem Nr.RD-23-217-sn “Par Rīgas valstspilsētas pašvaldības īpašumā esošo ceļu pārvaldību” un AMD-23-261-rs (Rīkojums Par transporta būvju segu konstrukcijām), kā arī citu saistošo normatīvo aktu prasībām. Maksa par transporta būvju izmantošanu netiks piemērota 
Rakšanas darbu laikā un līdz pat būvbedru aizbēršanai nedrīkst pieļaut grunts blīvuma samazināšanos ap būvbedres sienām, jāseko, lai nerastos izskalojumi, grunts nogruvumi, īpaši zem asfaltbetona seguma. Par šāda veida izskalojumiem vai nogruvumiem papildus darbu apjomi saistībā ar smilts, šķembu un asfaltbetona seguma palielināšanos netiks apmaksāti.

2.3. [bookmark: _Toc170206061]Esošā ūdensvada tīkla izvietojums
Būvdarbu veicējam pirms būvizstrādājumu pasūtīšanas jāveic esošo ūdensvada tīklu (līkumu, mezglu u.c ) izvietojuma precizēšana dabā veicot skatrakumus. Izmaksām par skatrakumu veikšanu jābūt ietvertām cauruļvadu izbūves izcenojumā.

2.4. [bookmark: _Toc170206062]Būvdarbu veicēja darba teritorija 
Būvdarbu veicējam pašam jāorganizē vienošanās ar zemes īpašniekiem vai citiem Būvdarbu veicējiem, kas strādā Būvlaukumā vai tā tuvumā, par laukumu, ko tas vēlas izmantot kā piekļuves, darba vai uzglabāšanas teritoriju savam inventāram un materiāliem. Visas izmaksas šim nolūkam jāsedz pašam Būvdarbu veicējam. 

2.5. [bookmark: _Toc170206063]Atskaite par stāvokli pirms Būvdarbiem 
Pirms jebkuriem Būvdarbiem, Būvdarbu veicējam jāveic Būvlaukumu izvietojumu, konstrukciju, ietvju u.c. blakus struktūru, ko varētu ietekmēt Būvdarbi, kā arī iespējamo apbraucamo ceļu apsekošana. Apsekotām jābūt arī teritorijām Būvlaukuma tuvumā, ko varētu ietekmēt Būvdarbi. Visi esošie defekti un citas būtiskas detaļas jākonstatē, jāiereģistrē un jānofotografē, kā arī jāveic video fiksācija visam objektam.
Šāda atskaite jāiesniedz Būvuzraugam un Pasūtītājam divos eksemplāros pirms jebkādu aktivitāšu uzsākšanas Būvlaukumu teritorijās. Ja defektu nav, Būvdarbu veicējam jāiesniedz Būvuzraugam rakstisks apstiprinājums par apsekošanu, kas veikta pirms darbu uzsākšanas Būvlaukumu vietās. 
Būvdarbu veicējam jāorganizē Pasūtītāja pārstāvju un jebkuru citu atbildīgo institūciju klātbūtne apsekošanas laikā. 
Visi apsekošanas laikā un/vai pēc Būvdarbu veicēja darbiem konstatētie, bet neiereģistrētie bojājumi un/vai defekti jānovērš un jānodrošina to sākotnējais vai labāks stāvoklis, kas būtu pieņemams Pasūtītājam un īpašniekam, un/vai kontrolinstitūcijām, uz paša Būvdarbu veicēja rēķina. 

2.6. [bookmark: _Toc170206064]Fotogrāfijas un videoieraksti 
Būvdarbu veicējs ir atbildīgs par fotogrāfijām un videoierakstiem būvniecības laikā. Būvdarbu veicējam jānofotografē būvlaukums pirms darbu uzsākšanas. Turpmākā darbu fotografēšana jāveic būvniecības laikā tādos intervālos, kas atspoguļo galvenos progresa etapus. Būvdarbu veicējs ir atbildīgs par: 
· to, lai fotografēšana būvlaukumā  atbilstu visiem darba drošības noteikumiem un norādījumiem, kā arī darbu progresam; 
· kopā ne mazāk kā 10 pieņemamas kvalitātes vispārējo darbu krāsu fotogrāfiju uzņēmumiem uz katru tranšejas 50 m un visu pazemes un aku mezglus identificējot tos (iela, mezgla Nr.);
Fotogrāfiju elektroniskās versijas jāiesniedz pirms katra starpmaksājuma par starpmaksājumā procentējamiem mezgliem un akām. Uz fotogrāfijām jābūt šādai informācijai: 
· Objekta nosaukums, 
· Fotogrāfijas numurs, 
· Fotografēšanas datums, 
· Mezgla numurs saskaņā ar būvprojektu,
· Shēma, norādot mezgla novietojumu, un aprakstu par fotogrāfijā redzamo, norādot vai fotografēts pirms būvniecības, vai būvniecības fāzē. 
2.7. [bookmark: _Toc170206065]Aizsardzība pret bojājumiem 
Būvdarbu veicējam jāveic visi nepieciešamie piesardzības pasākumi, lai izvairītos no patvaļīgu ceļu, zemes, īpašumu, koku un citu bojājumu izraisīšanas, kā arī līguma darbības laikā ātri jāatrisina jebkuras īpašnieku vai nomnieku sūdzības. 
Vietās, kur jebkura Būvju daļa atrodas tuvumā, zem vai šķērso kādas uzņēmuma, ceļu pārvaldes institūcijas vai citas puses iekārtas, Būvdarbu veicējam jāsniedz īslaicīgs atbalsts un jāveic darbi apkārt, zem vai blakus visām iekārtām tā, lai izvairītos no bojājumiem, noplūdēm vai briesmām un nodrošinātu nepārtrauktu darbību. 
Ja tiktu atklāti bojājumi vai noplūdes, Būvdarbu veicējam nekavējoties jāinformē Būvuzraugs un Pasūtītājs un attiecīgais uzņēmums, ceļu pārvaldes institūcija vai īpašnieks un jānodrošina jebkura iekārta bojātās remontam vai nomaiņai. 

2.8. [bookmark: _Toc170206066]Pagaidu būves un piekļūšana 
Būvdarbu veicējam jāiegūst pašam sava informācija par piekļūšanu visām Būvlaukuma daļām, un, ja Būvdarbu veicējs vēlas izmantot ceļus, kas ved cauri privātīpašumiem, viņam jānokārto visas formalitātes ar īpašniekiem.  
Ceļu, taku un pagalmu, ko Būvdarbu veicējs izmanto vai šķērso līguma nolūkos, segumi jāuztur apmierinošā stāvoklī līguma izpildes laikā, savukārt pēc tā izpildes Būvdarbu veicējam jāatjauno ceļi, takas un pagalmi vismaz līdz to sākotnējam stāvoklim, kas būtu pieņemams Būvuzraugam, Pasūtītājam, īpašniekiem un kontrolinstitūcijām, uz paša rēķina. Būvdarbu veicējam jāregulē savu transportlīdzekļu darbības veids, lai nodrošinātu, ka ne ceļi, ne takas vai īpašumi netiek nevajadzīgi bojāti būvju teritorijā – publiski vai kādā citā veidā. 
Visas pagaidu būves, kas nepieciešamas līgumā noteikto darbu pabeigšanai (tādas kā drošas sastatnes, iežogojums, apgaismojums, tiltiņi, pagaidu ūdensvads u.c., kā arī darbs, aprīkojums, materiāli un būves, kas nepieciešamas drošai, savlaicīgai un kvalitatīvai līgumsaistību izpildei) uzskatāmas par iekļautām Būvdarbu veicēja cenā, un par tām nav jāveic papildus maksājumi. 

2.9. [bookmark: _Toc170206067]Amatpersonu piekļūšana Būvlaukumam 
Pilnvarotām valdības un pašvaldību amatpersonām jābūt pastāvīgai iespējai piekļūt objektam un pie iekārtām visā to sagatavošanas vai darbības laikā, un Būvdarbu veicējam jānodrošina adekvāta iespēja šādai piekļūšanai un apsekošanai. 

2.10. [bookmark: _Toc170206068][bookmark: _Toc170206069]Vides apsaimniekošana Būvniecības laikā 
2.10.2. Sanitārās iekārtas 
Būvdarbu veicējam jānodrošina pietiekams skaits piemērotu ķīmisko tualešu katrā darba vietā un jāuztur tās pastāvīgā higiēniskā kārtībā. Ķīmiskā tipa tualetēm jābūt izvietotām tā, lai to lietošana nevarētu izraisīt antisanitārus apstākļus teritorijā. Pabeidzot darbus, sanitārās iekārtas jānovāc un laukumi jāsakārto to sākotnējā stāvoklī vai labākā. 

2.10.3. [bookmark: _Toc170206070]Gruntsūdens novadīšana
Par gruntsūdens novadīšanu novadgrāvī, sadzīves kanalizācijā, lietus kanalizācijā, atklātā ūdenstilpnē vai citā vietā jānoslēdz vienošanās vai darbība rakstiski jāsaskaņo ar tīklu, laukumu u.c īpašnieku / uzturētāju. Būvdarbu veicējam jāiesniedz Būvuzraugam un Pasūtītājam vienošanās vai saskaņojuma kopija.

2.10.4. [bookmark: _Toc170206071]Laukumi atkritumu izvietošanai 
Būvdarbu veicējam netiks piedāvāti laukumi atkritumu novietošanai, un viņam jāorganizē rakšanas atkritumu izvietošanas iespējas uz paša rēķina, saskaņojot ar Būvuzraugu un Pasūtītāju. Neatļauta atkritumu izvietošana nav pieļaujama. 
2.10.5. [bookmark: _Toc170206072]Būvlaukuma tīrība 
Būvdarbu veicējs ir atbildīgs par adekvātu Būvlaukuma un būvju apkopi. Materiāli un aprīkojums jānovieto, jāuzglabā un jāsakrauj tādā kārtībā kā to nosaka ražotājs un kas iespējami samazinātu vietējo aktivitāšu traucējumus un pārtraukumus. 
Būvdarbu veicējam jāveic visi nepieciešamie pasākumi, lai nepieļautu, ka transportlīdzekļi izgāž dubļus vai citus atkritumus uz ceļiem un ietvēm, un nekavējoties jāaizvāc jebkuri šādā veidā izgāzti materiāli. 

2.10.6. Koku aizsardzības vadlīnijas, plānojot un veicot būvdarbus
Būvdarbus koku tuvumā veikt atbilstoši jauni Rīgas domes 12.06.2024. saistošajiem noteikumi Nr. RD-24-276-sn “Par koku, kas aug ārpus meža, aizsardzību, uzturēšanu un ciršanu”.

2.11. [bookmark: _Toc170206073][bookmark: _Toc170206074]Uzkopšana 
2.11.2. Ielu tīrīšana būvdarbu laikā 
Būvdarbu veicējam jāuzkopj visi izbērtie netīrumi, grants vai citi nepiederoši materiāli, kas radušies būvdarbu rezultātā, no visām ielām un ceļiem pēc katras dienas darbu pabeigšanas. Uzkopšanā jāietver mazgāšana ar ūdeni, beršana ar suku un roku darba izmantošana, ja tas nepieciešams, lai ielu stāvoklis būtu pielīdzināms blakusesošo darbu neskarto ielu stāvoklim. Šie noteikumi attiecas arī uz bruģētajām/asfaltētajām Pasūtītāja teritorijām.

2.11.3. [bookmark: _Toc170206075]Ceļu aprīkojums 
Būvdarbu veicējam jāuzstāda atpakaļ viss ceļu aprīkojums (ielu apgaismojums, ceļazīmes, luksofori, barjeras u.c.), kas tika noņemts darbu laikā. 
Ceļu aprīkojums jāuzstāda sākotnējā vietā, tiklīdz tas iespējams pēc darbu pabeigšanas konkrētajā vietā, un aprīkojuma kvalitātei jābūt līdzvērtīgai tā kvalitātei pirms noņemšanas. 

2.12. [bookmark: _Toc170206076]Ielu un ietvju šķēršļi 
Visā līguma darbības laikā Būvdarbu veicējam jāsadarbojas ar ceļu un policijas institūcijām attiecībā uz ceļu darbiem vai piekļūšanu pie tiem. Būvdarbu veicējam jāinformē Būvuzraugs un Pasūtītājs par visām satiksmes iestāžu un policijas prasībām vai ar tām kārtotajām darīšanām. 
Būvdarbu veicējs ir atbildīgs par attiecīgo institūciju informēšanu par saviem nodomiem veikt rakšanas darbus uz brauktuvēm, un viņam jāizpilda visi šo institūciju rīkojumi. 
Ja satiksme uz ceļiem ir slēgta vai kā citādi ierobežota, Būvdarbu veicējam jāveic adekvātas izmaiņas un uz darba izpildes periodu jāpiegādā, jāuzstāda un jāuztur attiecīgas brīdinājuma, norādījuma u.c. zīmes, kā arī kontroles signāli saskaņā ar saskaņotu satiksmes organizācijas shēmu. 
Ja nepieciešamas rampas, tās jāpiegādā un jāuztur atbilstoši visiem standartiem, kas atbilst transporta vai gājēju klasei/ēm, kam tās nepieciešamas. 
Būvdarbu veicējs ir atbildīgs par visām izmaksām, kas saistītas ar izmaiņām, gaismām, zīmēm, signāloperatoriem, signalizētājiem u.tml., un tās jāuzskata par iekļautām Būvdarbu veicēja cenā. 

2.13. [bookmark: _Toc170206077]Esošās komunikācijas 
Būvdarbu veicējam jākonsultējas ar visām atbildīgajām institūcijām pirms rakšanas darbu uzsākšanas un jānoskaidro precīza esošo komunikāciju atrašanās vieta, kas var ietekmēt vai, ko var ietekmēt būvdarbi. Apakšzemes komunikāciju izvietojumu precizēt dabā veicot skatrakumus. Izmaksām par skatrakumu veikšanu jābūt ietvertām cauruļvadu izbūves izcenojumā.
Būvdarbu veicējam jāizpilda tādi noteikumi, kādus var izvirzīt institūcijas, kas saistītas ar ūdens maģistrāļu, kanalizāciju, telefona kabeļu, elektrības vadu vai citu Būvlaukumā esošo komunikāciju uzturēšanu un aizsardzību, visus komunikāciju bojājumus novēršot par saviem līdzekļiem. 
Žogi, sienas un citas ierobežojošas konstrukcijas, kur tādas ir, uz laiku jāatver, lai nodrošinātu piekļūšanu Būvlaukumam. Tās jāuzstāda atpakaļ sākotnējā stāvoklī, kas būtu pieņemams Būvuzraugam un konstrukcijas īpašniekam.
Gadījumā, ja Būvdarbu veicēja vainas dēļ tiek bojātas ūdens, kanalizācijas, elektrības, telefona vai citas apakšzemes vai virszemes komunikācijas (neatkarīgi no to marķējuma), Būvdarbu veicējam nekavējoties jāinformē attiecīgā institūcija, nosūtot paziņojuma kopiju Būvuzraugam. 
Jebkuri Būvdarbu veicēja izraisīti bojājumi esošajās komunikācijās jāsalabo līdz sākotnējam vai labākam stāvoklim uz paša Būvdarbu veicēja rēķina. Pēc darbu pabeigšanas jāiesniedz Pasūtītājam un Būvuzraugam komunikāciju turētāja apliecinošs dokuments par pretenziju neesamību un bojājuma novēršanu. 
Objektā demontētos metāla izstrādājumus Uzņēmējs ar saviem spēkiem un par saviem līdzekļiem nogādā Pasūtītāja objektā Rīgā, Ziepniekkalna ielā 70 un ar atbilstošu aktu nodod Pasūtītājam, iepriekš saskaņojot nodošanas laiku. Aktā jānorāda nodoto metāla izstrādājumu veids un apjoms (tonnās vai apraksta veidā). Uzņēmējs līdz minētā akta parakstīšanai ir atbildīgs par metāla izstrādājumu saglabāšanu.
Ja nepieciešams, Būvdarbu veicējam uz sava rēķina jāveic izpētes darbi nepieciešamajā apjomā, lai apstiprinātu vai noteiktu esošo komunikāciju tipus, izmērus un atrašanās vietas. Jāizrok piemērota lieluma bedres. Būvdarbu veicējam jāņem vērā aizbarikādēšanas iespēja, drošības pasākumi un jebkuras citas attiecīgo institūciju izvirzītas prasības.

2.14. [bookmark: _Toc170206078]Būvju izkārtošana 
Būves jāizkārto un jāpiesaista vietējai koordināšu sistēmai. Būvdarbu veicējam jāizveido pagaidu reperi un uzmērīšanas stacijas piemērotās Būvlaukuma vietās un darba gaitā periodiski jāpārbauda reperu augstuma atzīmes un staciju koordinātes attiecībā pret sākotnējiem atskaites punktiem. 
Būvdarbu veicējam jāiesniedz Būvuzrauga apstiprināšanai divi rasējumu eksemplāri, kuros parādīta katra būvju izkārtošanā izmantotā pagaidu repera un uzmērīšanas stacijas atrašanās vieta un līmenis jeb attiecīgās koordinātes. 

2.15. [bookmark: _Toc170206080]Pieslēgums pie esošajiem cauruļvadiem 
Būvdarbu veicējam būs jāizbūvē pieslēgumi pie esošajiem cauruļvadiem (t.sk., spiedvadiem, ja tādi ir). Viņam jāpieņem, ka kopumā noslēgvārsti un iztukšošanas iekārtas uz esošajiem cauruļvadiem nav pieejami un atbilstoši jāplāno savs darbs. Jauno cauruļvadu pieslēgums pie esošajiem cauruļvadiem netiks izbūvēts, kamēr netiks pabeigtas visas nepieciešamās jauno cauruļvadu apskates un testi un noskaidrots, ka tie pilnībā atbilst līguma prasībām.
Būvdarbu veicējam būvdarbi jāplāno tā, lai iespējami samazinātu esošo iekārtu darbības traucējumus. Tas nozīmē, ka Būvdarbu veicējam nāktos strādāt ārpus parastā darba laika, par to nepiestādot papildus rēķinu Pasūtītājam. 
Par nepieciešamajiem ūdensvada atslēgumiem Būvuzņēmējam jāinformē rakstiski SIA “Rīgas ūdens” ne mazāk kā 5 dienas pirms nepieciešamā atslēguma.

2.16. [bookmark: _Toc170206081]Esošo komunikāciju uzturēšana 
Gadījumos, kad Būvdarbu veicējs Būvdarbu laikā izraisa ilglaicīgus komunikāciju darbības traucējumus, viņam jānodrošina pagaidu risinājumi, lai garantētu komunikāciju darbības nepārtrauktību. Visi pagaidu risinājumi jāizbūvē saskaņā ar attiecīgajiem standartiem un noteikumiem. Par pieņemamu pārtraukumu ilgumu jāvienojas ar Būvuzraugu un Pasūtītāju.

3. [bookmark: _Toc170206082]DARBU APJOMU APSTIPRINĀŠANA
Būvdarbu veicējam jānodrošina pilns Būvuzrauga un Pasūtītāja pieprasīto dokumentu kopums kas apliecina izpildīto darbu apjomu un kvalitāti, tas ir:
· Tīklu uzmērījums, kuru veicis sertificēts ģeodēzists – tabula ar atskaites periodā veiktajiem darbiem izdalot:
· cauruļvadus pa to diametriem un materiāliem,
· akas pa to diametriem un materiāliem,
· Mezglu detalizācija,
· Ceļu segums
· U.c.
· Ceļu segumu uzmērījums, kuru veicis sertificēts ģeodēzists – tabula ar atskaites periodā veiktajiem darbiem izdalot:
· Segumu atjaunošanu pa veidiem un kārtām (asfaltbetons),
· Demontēto tīklu uzmērījums, kuru veicis sertificēts ģeodēzists – tabula ar atskaites periodā veiktajiem darbiem izdalot:
· cauruļvadus pa to diametriem un materiāliem,
· akas pa to diametriem un materiāliem.
· Segto darbu akti un tiem saistošie materiālu kvalitāti apliecinošie dokumenti,
· Fotofiksācija atbilstoši 2.5.punktā norādītajām prasībām,
· Un citi ar būvniecību saistošie dokumenti, kas pierāda izpildīto darbu apjomu un kvalitāti.
Apmaksa tiek veikta atbilstoši faktiski izbūvētajai ūdensvada metrāžai, veidgabalu izmērus neieskaitot kopējā cauruļvadu metrāžā.

4. [bookmark: _Toc170206083][bookmark: _Toc170206084]BŪVMATERIĀLI
4.1. Vispārīgs apraksts  
Visām Precēm un Materiāliem, kas jānodrošina Būvdarbu veicējam un jāizmanto Darbos, jābūt jauniem un nelietotiem. 
Jāņem vērā, ka remonta darbu izpildei nepieciešamos materiālus – lūku pārsedzes (tikai ķeta elementus) un kapes (komplektā ar apakšējo atbalsta plātni) ar SIA “Rīgas ūdens” logo – nodrošina Pasūtītājs. Minētos materiālus Uzņēmējam jāsaņem Pasūtītāja objektā Rīgā, Ziepniekkalna ielā 70.
Izbūvējot ārējos ūdensapgādes tīklus SIA „Rīgas ūdens” piederības (apkalpošanas) robežās, jāievēro būvprojektā un interneta vietnē https://www.rigasudens.lv/lv/prasibas-buvizstradajumiem-un-citiem-materialiem izvirzītās prasības materiāliem. Interneta vietnē izvirzītās prasības ir prioritāras attiecībā pret būvprojektā norādītajām prasībām.

4.2. [bookmark: _Toc170206085]Pārbaudes
Ūdensapgādes tīkls:
· Skalošana jāveic būvuzrauga un SIA “Rīgas ūdens” pārstāvja klātbūtnē. Pirms skalošanas veikšanas jāsagatavo cauruļvadu skalošanas plāns, kurā norādīta informācija par cauruļvada uzpildīšanas vietu un izlaides vietu.
· Hidraulisko pārbaudi nepieciešams veikt ar 9 atm. spiedienu būvuzrauga klātbūtnē, aicinot SIA “Rīgas ūdens” pārstāvi.
· Dezinfekcija. Jāsaņem akreditētas laboratorijas izsniegts Testēšanas pārskats par dzeramā ūdens kvalitāti.
Grunts:
· Grunts sablīvējuma pārbaude
Grunts sablīvējuma pārbaudes veicama pa tranšejas slāņiem šādos veidos:
[image: ]
· esošās grunts sablīvējuma pārbaudes atraktai tranšejai;
· pabēruma biezuma pārbaudes un smilts sablīvējuma pārbaudes ar Beldornii penetrometru. Pārbaudes tiek veiktas ne retāk kā reizi desmit tekošajos metros un ne retāk kā divās vietās starp akām/mezgliem;
· apbēruma biezuma pārbaudes, kā arī  pārbaudes vai cauruļvads ir noblīvēts gar malām;
· tranšejas aizbēršanas biezuma pārbaudes un grunts sablīvējuma pārbaudes; Pārbaudes  tiek veiktas ne retāk kā reizi desmit tekošajos metros un ne retāk kā divās vietās starp akām/mezgliem, katram aizbērtajam tranšejas slānim. Ja tranšejas dziļums starp cauruļvadu un salizturīgo slāni ir lielāks par 1,5 m, tad tiek veiktas arī grunts nestspējas pārbaudes ar brīvi krītošā svara deflektometru. Pārbaudes tiek veiktas ne retāk kā reizi 30 tekošajos metros, vai vienu reizi starp akām/mezgliem;
· salizturīgā slāņa biezuma pārbaudes un grunts sablīvējuma pārbaudes. Pārbaudes tiek veiktas ne retāk kā reizi desmit tekošajos metros un ne retāk kā divās vietās starp akām/mezgliem, katram aizbērtajam tranšejas slānim. Tiek veiktas arī grunts nestspējas pārbaudes ar brīvi krītošā svara deflektometru. Pārbaudes tiek veiktas ne retāk kā reizi 30 tekošajos metros, vai vienu reizi starp akām/mezgliem;
Ūdensvadu tīklu izpildmērījuma plāns veidojams atbilstoši Ģeotelpiskās informācijas likumam, 30.06.2015. MK noteikumiem Nr.334 “Noteikumi par Latvijas būvnormatīvu LBN 005-15 ”Inženierizpētes noteikumi būvniecībā”” un 16.06.2015. MK noteikumiem Nr.325 “Noteikumi par Latvijas būvnormatīvu LBN 305-15 “Ģeodēziskie darbi būvniecībā””, 24.04.2012 MK noteikumiem Nr.281 „Augstas detalizācijas topogrāfiskās informācijas un tās centrālās datubāzes noteikumi” un Rīgas pilsētas būvvaldes prasībām.
Ūdensvadu tīklu izpildmērījuma plāna digitālie dati jāiesniedz DWG (DGN) faila formātā atbilstoši 24.04.2012 MK noteikumiem Nr.281 „Augstas detalizācijas topogrāfiskās informācijas un tās centrālās datubāzes noteikumi”(ADTI).
Ūdensvadu tīklu izpildmērījuma plāns jāizstrādā Latvijas 1992.gada ģeodēzisko koordinātu sistēmā LKS - 92,  Latvijas normālo augstumu sistēma 2000,5 (LAS-2000,5).
Ūdensvada tīklu izpildmērījuma plāns jāizstrādā mērogā 1:500 vai M1:250 (vietās, kur ir liels elementu brīvums un sarežģītība).
Esošos ūdensvada tīklu posmus ūdensvada tīklu izpildmērījuma plānā  attēlot saskaņā ar pastāvošo ADTI  M1:500 specifikāciju, noformēt atbilstoši  24.04.2012 MK noteikumiem Nr.281 „Augstas detalizācijas topogrāfiskās informācijas un tās centrālās datubāzes noteikumi” un Rīgas pilsētas būvvaldes prasībām.
Ūdensvada izpildmērījuma plānā:
· Esošajiem un no jauna izbūvētajiem ūdensvada elementiem fiksēt absolūtās augstuma atzīmes (cauruļvadu virsai), absolūtās augstuma atzīmes zemes virsai un elementu iebūves dziļumus (iebūves dziļums-attālums no zemes virsas līdz cauruļvada virsai);
· Ūdensvada tīkla shēmā parādīt ūdensvada elementu piesaistes, attālumus, posmu garumus. Katram aizbīdnim, kapei, hidrantam, šahtai u.t.t. jābūt ne mazāk kā 3 norādītām izbūvētā ūdensvada tīkla elementa piesaistēm pie esošām kapitālām būvēm (piesaiste kapei – no kapes centra) atbilstoši 2012. gada 24.aprīļa Ministru kabineta noteikumi Nr.281 „Augstas detalizācijas topogrāfiskās informācijas un tās centrālās datubāzes noteikumi” 50. punktam.
· Shēmā jābūt attēlotiem arī pamanāmiem orientieriem (ēkas kontūrs, ēkas raksturlielumi, ēkas numurs, ielas nosaukums, ceļa mala, žogs, blakus esošā ūdensvada tīkla armatūra u.t.t.);
· Ūdensvada shēmai izstrādāt izbūvētā ūdensvada tīkla detalizāciju, kurā jāparāda sekojoša informācija:
· caurules diametrs, caurules materiāls, garums; 
· aizbīdņa diametrs un tips;
· hidranta tips;
· akas diametrs, materiāls;
· apvalkcaurules diametrs, garums un materiāls;
· sedlu uzmavas, pārejas, savienojuma uzmavas, adapterus un citas armatūras un veidgabalu detalizācija norādot to izmērus un materiālus.
Detalizāciju noformēt līmenī uv_av_detalizacija. 
Lai izpildzīmējumi būtu pārskatāmi, šī informācija ir jāuzrāda vienkopus uz vienas lapas. Detalizācijas mērogs nav definēts.
Ūdensvada tīkla izpildmērījuma plāna izdruku noformēt ar rakstlaukumu, kurā ietverta sekojoša informācija:
· darbu izpildītājs (firmas nosaukums);
· darbu izpildītājs (darbu vadītājs un shēmas veidotājs);
· mērnieks, kurš veicis ģeodēziskos darbus;
· ūdensvada tīkla adrese;
· veiktā darba nosaukums;
· datums.

